експортна цена беше определена въз основа на цената, реално платена или подлежаща на плащане за разглеждания продукт при продажба за износ за съответния пазар на третата държава, в съответствие с член 2, параграф 8 от основния регламент.
 (61)
 В случаите, в които производителите износители са изнасяли разглеждания продукт за третата държава чрез свързано дружество, действайки като вносители, единичната експортна цена беше определена въз основа на цената, на която внасяният продукт е бил препродаден за първи път на независими клиенти на пазара на съответната трета държава, в съответствие с член 2, параграф 9 от основния регламент. В този случай, въз основа на данните, предоставени от включените в извадката производители износители и проверени от Европейската комисия, бяха направени корекции на цената по отношение на всички разходи, направени между вноса и препродажбата, включително ПОАР (между 0,05 % и 9 % в зависимост от данните, докладвани и проверени за въпросното дружество), както и по отношение на реализираната печалба (между 1 % и 3 % от средствата в зависимост от данните, докладвани и проверени за въпросното дружество). В този случай трансакциите във връзка с продажбите, включително антидъмпинговите или изравнителните мита, не бяха взети под внимание, тъй като те не са надеждна стойност, която да замести цената при липсата на мерки. Ето защо трансакциите с платени мита в Съединените американски щати бяха изключени, тъй като преобладаващата част от тях са били извършени чрез свързани вносители.
 (62)
 След разгласяването една от заинтересованите страни заяви, че при конструирането на експортната цена въз основа на член 2, параграф 9 Комисията неправилно е направила корекция за ПОАР и печалбата на свързаните търговци в КНР и Хонконг.
 (63)
 Същата заинтересована страна изтъкна, че някои от корекциите може да са били отчетени два пъти при добавянето на преките разходи за продажби (тъй като те вече са били включени в ПОАР). Също така страната изтъкна, че равнището на дъмпинга в сравнение с равнището на подбиване на цените може да сочи към грешки в изчисленията.
 (64)
 Комисията прие тези твърдения. Съответна корекция по отношение на търговци в КНР и Хонконг беше направена съгласно член 2, параграф 10, буква и) вместо съгласно член 2, параграф 9 от основния регламент. Комисията също коригира своите изчисления, за да се избегне двойното отчитане на някои корекции. Освен това, в резултат на коментара относно дъмпинга и подбиването на цените, Комисията установи техническа грешка в изчисленията си и я коригира. Промените в изчисленията не се отразяват на заключението и предложението. Въпреки това страната беше информирана за промените, направени след нейните коментари относно окончателното разгласяване, и ѝ беше дадена възможност за допълнителен коментар, при необходимост.
 (65)
 За да се определи експортната цена, единичната експортна цена, установена по горепосочения начин, беше умножена по продадените количества за Съюза по време на РПП.
 (66)
 След разгласяването една от заинтересованите страни оспори използването на експортните цени на трети държави. Според страната, Чили и Сингапур разполагат с малко на брой соларни инсталации и представляват незначителен дял от общия износ на елементи и модули на КНР. Същата заинтересована страна поиска Комисията да предостави разбивка на експортните продажби